
Text rozhodnutia
Súd: Krajský súd Košice Spisová značka: 4Sd/9/2013 Identifikačné číslo súdneho spisu: 7013200217 Dátum vydania rozhodnutia: 16. 07. 2013 Meno a priezvisko sudcu, VSÚ: JUDr. Miroslava Klimová ECLI: ECLI:SK:KSKE:2013:7013200217.2 Uznesenie Krajský súd v Košiciach v právnej veci navrhovateľky M. Č. C. T. G. F. K. C. O., I. S. Č.. X, D., zast. opatrovníkom J. Č., I. J., proti odporkyni Sociálna poisťovňa, ústredie, Ul. 29. augusta č. 8, Bratislava, v konaní o invalidný dôchodok takto r o z h o d o l : Konanie z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Návrhom zo dňa 16.01.2013 sa navrhovateľka domáhala preskúmania rozhodnutia odporkyne č. XXX XXX XXXX zo dňa 31.12.2012, ktorým odporkyňa podľa § 73, § 112 ods. 4 a § 82 zákona č. 461/2003 Z.z. o sociálnom poistení zvýšila navrhovateľke sumu invalidného dôchodku od 16.10.2012 na 361,30 eur mesačne, pretože pokles schopnosti vykonávať zárobkovú činnosť od 16.10.2012 je u navrhovateľky 70 %. Po podaní opravného prostriedku posudkový lekár sociálneho poistenia Sociálnej poisťovne, ústredia so sídlom v Košiciach vo svojej lekárskej správe - posudku zo dňa 05.06.2013 uznal navrhovateľku invalidnou podľa § 71 ods. 1 citovaného zákona s mierou poklesu schopnosti vykonávať zárobkovú činnosť 71 %. Zároveň odporkyňa vydala rozhodnutie č. XXX XXX XXXX zo dňa 19.06.2013, ktorým zvýšila navrhovateľke sumu invalidného dôchodku od 05.06.2013 na 511,70 eur mesačne. Súd dňa 01.07.2013 vyzval ustanoveného opatrovníka navrhovateľky, aby písomne oznámil súdu, či aj naďalej trvá na opravnom prostriedku zo dňa 16.1.2013. Ustanovený opatrovník navrhovateľky listom zo dňa 15.07.2013 vzal návrh na preskúmanie napadnutého rozhodnutia odporkyne späť. Podľa ustanovenia § 250h ods. 2 O.s.p. môže žalobca až do rozhodnutia súdu vziať žalobu späť. Podľa ustanovenia § 250d ods. 3 O.s.p. súd uznesením konanie zastaví, ak bola žaloba vzatá späť. Podľa ustanovenia § 250l ods. 2 O.s.p. pokiaľ v tretej hlave piatej časti O.s.p. nie je ustanovené inak, použijú sa pre konanie o opravných prostriedkoch proti rozhodnutiam správnych orgánov primerane ustanovenia druhej hlavy piatej časti O.s.p., s výnimkou § 250a. Pretože navrhovateľka vzala návrh späť, bolo podľa citovaných ustanovení O.s.p. potrebné konanie zastaviť. Rozhodnutie o trovách konania sa opiera o ustanovenie § 146 ods. 1 písm. c) O.s.p. použité v spojitosti s ustanovením § 246c O.s.p. Poučenie: Proti tomuto uzneseniu je prípustné odvolanie do 15 dní odo dňa jeho doručenia na Krajský súd v Košiciach (§ 374 ods. 4 O.s.p.), a to písomne v dvoch vyhotoveniach. Odvolanie má obsahovať popri všeobecných náležitostiach podľa ust. § 42 ods. 3 O.s.p., údaje v zmysle ust. § 205 ods.1 O. s. p., t. j. proti ktorému rozhodnutiu odvolanie smeruje, v akom rozsahu sa rozhodnutie alebo postup súdu považuje za nesprávny a čoho sa odvolateľ domáha.

